KOMISSION ASETUS (EY) N:o 2235/98,
annettu 16 päivänä lokakuuta 1998,
lampaan ruhojen ja puoliruhojen ennalta vahvistetun yksityisen varastoinnin tuen myöntämisestä Suomessa, Irlannissa ja Yhdistyneessä kuningaskunnassa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan- ja vuohenlihan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1589/96 (2), ja erityisesti sen 7 artiklan 1 kohdan,
sekä katsoo, että
yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90 (3), sellaisena kuin se on viimeksi muutettuna asetuksella (EY) N:o 3533/93 (4), säädetään erityisesti yksityiskohtaiset ne edellytykset, joiden mukaan tuki vahvistetaan kiinteästi ennakolta,
yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90 (5), sellaisena kuin se on viimeksi muutettuna asetuksella (EY) N:o 40/96 (6), vahvistetaan erityisesti sopimuskohtaiset vähimmäismäärät,
asetuksen (ETY) N:o 3013/89 7 artiklan 1 kohdan soveltaminen voi johtaa päätökseen tuen myöntämisestä yksityiselle varastoinnille; kyseisessä artiklassa säädetään näiden toimenpiteiden soveltamisesta kunkin hinnanmäärittelyalueen tilanteen perusteella Suomessa, Irlannissa ja Yhdistyneessä kuningaskunnassa vallitseva erityisen vaikea markkinatilanne huomioon ottaen on katsottu aiheelliseksi aloittaa tällainen menettely, ja
tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jollei asetuksen (ETY) N:o 3447/90 säännöksistä muuta johdu, Suomessa, Irlannissa ja Yhdistyneessä kuningaskunnassa voidaan esittää 19 päivän lokakuuta ja 20 päivän marraskuuta 1998 välisenä aikana lampaan ruhojen ja puoliruhojen yksityisen varastoinnin tukea koskevia hakemuksia. Suomen osalta 150 tonnin, Irlannin osalta 450 tonnin ja Yhdistyneen kuningaskunnan osalta 2 400 tonnin rajoissa.
Päivää, jona haettu kokonaismäärä ylittää ensimmäisessä alakohdassa tarkoitetut määrät, seuraavana päivänä ja sen jälkeen esitettyjä hakemuksia ei hyväksytä. Määriä, joita koskevat hakemukset on esitetty kokonaisrajan ylittämispäivänä, pienennetään suhteellisesti.
2. Kolmen kuukauden mittaisen vähimmäisvarastointiajan tuki on 1 400 ecua tonnilta. Tosiasiallinen varastointiaika on kuitenkin varastoijan valittavissa. Varastointiaika voi vaihdella kolmesta kuukaudesta enintään seitsemään kuukauteen. Jos varastointiaika on pienempi kuin kolme kuukautta, tukea lisätään suhteessa päiviin 1,45 ecua tonnilta päivässä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä lokakuuta 1998.